《月湾约游鹅塘不果再约送南翁北上共了庐阜之》
宋代·徐瑞

鹅塘阻趁登山屐，庐阜端随下水船。
况是故人当送远，不乘清兴待何年。
英雄埋没龙长卧，道学榛芜鹿自眠。
访古归来春意动，倚峰要了看山峰。

作者简介：徐瑞（1255～1325），字山玉，号松巢，江西鄱阳人。南宋度宗咸淳间应进士举，不第。祖父云岩、叔祖东绿皆善诗，叔父洁山居士，弟可玉、宗玉，从弟楚玉、兰玉皆有文才，次第任散官。所著则《松巢漫稿》，卒年七十一。吴存挽之曰：“善人已矣，空留千百年番水之名；后世知之，当在数十卷松巢之稿！”其见重于当时如此。后许竹南《有怀》诗云：“江北江南老弟昆，三生文会几评论。蚤知倾盖头俱白，悔不连床话共温。洲没草枯芳士歇，巢倾鹤去故枝存。至今惟有湾头月，照我溪南水竹村。”